હયુસ્ટન જતાં રસ્તામાં હું પ્રતિક્રમણ પુસ્તક વાંચતો હતો, ત્યારે મને ફાઈલ#૧ના જીવનનાં જુના અનુભવો જોતાં શુદ્ધાત્માના જુદાપણાનું ભાન થયું. હું ખરેખર આ અનુભવોને મારા (ફાઈલ#૧ના) ભવિષ્યના કર્મો માંથી ધોઈ શકું છું અને મારી ખરાબ વર્તણુંકથી જેને મેં દુઃખ પહોંચાડ્યું છે તેના તરફથી આવનારી દુઃખોની હારમાળામાંથી છૂટી શકું છું.... ભારતીય કુટુંબ, રેણુ, રોહિત અને તેમની દીકરી કિંજલ સાથે મેં શની-રવિ રજાનો અદભૂત અનુભવ કર્યો. મેં તેમનો દાદા ભગવાન અને સીમંધર સ્વામી પ્રત્યેનો અનન્ય પ્રેમ જોયો. બે દિવસ હું સત્સંગમાં ગયો, વીસીડી જોઈ, દાદાશ્રીનાં પવિત્ર ચરણોનો સ્પર્શ કર્યો અને તેમના આશીર્વાદનો અનુભવ કર્યો. હું મારા રોજિંદા જીવનમાં જુદાપણાનો અનુભવ કરી શકું છું, હવે મારા જીવનની ચીકણી ફાઈલોનો નિકાલ કરવા મારી પાસે સાધન છે. મેં જે વ્યક્તિ સાથે છેલ્લા ૧૦ વર્ષો સુધી ધ્યાન કર્યું છે, તેણે જોયું છે કે રાલ્ફ પાર્કરથી શુદ્ધાત્મા અલગ હોવાનું મને ભાન થયું છે તેથી તે મારી સાથે આ રસ્તે જોડાવા માગે છે. આ જ્ઞાન કામ કરી રહ્યું છે. મને સત્સંગ અને સત્સંગીઓ સાથે વધારે સમય પસાર કરવો ગમશે.